
PUTRAJAYA BANDAR BAHAGIA

SABRINA SABRE

Putrajaya, diumumkan sebagai

Bandar Paling Bahagia dalam
kategori Maijlis Perbandaran dan
Bandaraya sempena Sambutan
Hari Kebahagiaan Sedunia Peringkat
Kebangsaan 2025.

Daerah Telupid, Sabah pula
dinobatkan sebagai Bandar Paling
Bahagia 2025 menewaskan
penyandang terdahulu, Cameron
Highlands.

Menurut Menteri Perumahan dan
Kerajaan Tempatan, Nga Kor Ming,
Indeks Kebahagiaan Malaysia catat
peningkatan sebanyak lima mata,
iaitu daripada 83.3 peratus pada
2020 kepada 88.84 peratus pada
2025.

“Walaupun Kerajaan MADANI
sentiasa cakna dan komited
dalam membangunkan ekonomi
negara, kita lebih menitikberatkan
kebahagiaan rakyat.

“Ekonomi yang pesat berkembang
tidak bermakna jika rakyat tidak
berasa bahagia,” katanya.

Beliau berkata Indeks
Kebahagiaan Bandar di negara
ini mula dilaksanakan pada 2015
melalui sistem MURNInets dan
mengikut kriteria yang diiktiraf oleh
Pertubuhan Bangsa-Bangsa Bersatu
(PBB).

“Kriteria pengukuran indeks
itu selaras dengan pengukuran
kebahagiaan di peringkat dunia

PUSAT pentadbiran Persekutuan,

KOR MING (tengah) bersama Presiden Perbadanan Putrajaya (PPj), Datuk Fadlun Mak Ujud (tiga kiri) yang mewakili

Putrajaya selepas dinobatkan sebagai Bandar Paling Bahagia bagi kategori Majlis Bandaraya dan Perbandaran.

yang memberi fokus kepada pelbagai
aspek seperti tahap tekanan
hidup, tahap kesihatan, hubungan
kekeluargaan serta kepuasan
terhadap kemudahan dan kualiti
perkhidmatan yang disediakan oleh
pemimpin setempat.

“Dapatan terkini itu mendapati
sebahagian besar bandar di Malaysia

menunjukkan peningkatan dari
segi indeks kebahagiaan selaras
usaha berterusan kerajaan dalam
menyediakan persekitaran yang
lebih kondusif.

“Saya difahamkan bagi
pengukuran Indeks Kebahagiaan
2025, sebanyak 153 pihak berkuasa
tempatan (PBT) telah menyertai

kaji selidik indeks ini. Tahniah saya
ucapkan.

“Dari segi pencapaian, 75 peratus
bandar telah mencapai Tahap
Bahagia dan 25 peratus mencapai
Tahap Sederhana Bahagia. Ini jelas
menunjukkan peningkatan positif
dalam usaha kita mewujudkan
komuniti yang lebih harmoni dan

inklusif,” katanya dalam satu
kenyataan.

Dalam masa sama, berkongsi
inisiatif Kerajaan MADANI bagi
meningkatkan kebahagiaan
rakyat, Kor Ming berkata antara
usaha yang dilaksanakan adalah
mencapai sasaran membina
500,000 unit Rumah Mampu Milik
(RMM), melaksanakan 6,000 projek
pembangunan infrastruktur awam
asas serta menutup 2,500 tapak
pelupusan sampah haram.

“Kerajaan MADANI terus komited
dalam memastikan kesejahteraan
rakyat kekal sebagai keutamaan
menerusi pelbagai inisiatif berimpak
tinggi untuk dinikmati oleh semua
lapisan rakyat,” katanya.

Mengenai aspek perancangan
dan pembangunan bandar, beliau
berkata PLANMalaysia terus komited
melaksana dan merealisasikan
perancangan bandar serta desa
yang seimbang, terangkum, pintar,
berkonsepkan bandar rendah karbon
dan mampan.

“*Kementerian Perumahan dan
Kerajaan Tempatan (KPKT) bertekad
menjadikan Malaysia sebagai negara
yang bersih, selamat dan dicintai oleh
semua.

“Dengan semangat ‘Prihatin dan
Kebersamaan’, marilah kita terus
berganding bahu membina negara
yang lebih bahagia, harmoni dan
sejahtera untuk semua,” katanya. if§




